techiaith/cofnodycynulliad_en-cy huggingface dataset:
English: The first point is that you are totally wrong in terms of the position that the Supreme Court adopted. That was a position that we put forward and that was actually accepted by the Supreme Court, so there was no change there. It has never been our case or our argument that the Sewel convention is justiciable. The fact is that, under the Wales Act 2017, the Sewel Convention is put into statute - that is, it's on the face of the Bill - but that does not per se make it justiciable. It is certainly the case that the issue of the Sewel convention, certainly post Brexit and post further constitutional reform, actually needs to be reviewed, because there is a very strong argument that it should be a justiciable convention. But in terms of what we argued, and in terms of what the Supreme Court held, there has been total consistency there and there is total agreement between the current constitutional analyses.
Welsh: Y pwynt cyntaf yw eich bod yn gwbl anghywir o ran y safbwynt a fabwysiadwyd gan y Goruchaf Lys. Dyna'r safbwynt a gyflwynwyd gennym, ac fe'i derbyniwyd gan y Goruchaf Lys, felly nid oedd unrhyw newid yn hynny o beth. Nid ydym erioed wedi honni neu ddadlau bod confensiwn Sewel yn draddodadwy. Y ffaith yw bod Confensiwn Sewel, o dan Ddeddf Cymru 2017, wedi'i rwymo mewn statud - hynny yw, mae ar wyneb y Bil - ond nid yw hynny ynddo'i hun yn ei wneud yn draddodadwy. Mae'n sicr yn wir fod angen adolygu mater confensiwn Sewel, yn sicr ar ôl Brexit ac ar ôl diwygio cyfansoddiadol pellach, gan y ceir dadl gref iawn y dylai fod yn gonfensiwn traddodadwy. Ond o ran yr hyn y buom yn ei ddadlau, ac o ran yr hyn a ddaliai'r Goruchaf Lys, cafwyd cysondeb llwyr o ran hynny a cheir cytundeb llwyr rhwng y dadansoddiadau cyfansoddiadol presennol.
English: The main provisions of the Wales Act 2017, including those introducing the reserved-powers model, are expected to come into force on 1 April 2018.
Welsh: Disgwylir i brif ddarpariaethau Deddf Cymru 2017, gan gynnwys y rhai sy'n cyflwyno'r model cadw pwerau, ddod i rym ar 1 Ebrill 2018.
English: Thank you, Counsel General. On 1 April, powers in respect of fixed-odds betting terminals will be devolved to the Assembly. Members here will be aware of the growing concerns over problem gambling. Can the Counsel General comment on how these powers might help tackle this growing social issue?
Welsh: Diolch, Cwnsler Cyffredinol. Ar 1 Ebrill, bydd pwerau mewn perthynas â pheiriannau betio ods sefydlog yn cael eu datganoli i'r Cynulliad. Bydd yr Aelodau yma'n ymwybodol o'r pryderon cynyddol ynglŷn â gamblo cymhellol. A all y Cwnsler Cyffredinol wneud sylwadau ar sut y gallai'r pwerau hyn fod o gymorth i fynd i'r afael â'r broblem gymdeithasol gynyddol hon?
English: Well, what I can do is certainly do an analysis of what the legislation actually says, because the Wales Act provides Welsh Ministers and the Assembly with limited new powers in relation to the licensing of fixed-odds betting terminals. But, of course, those powers only relate to gaming machines, which will allow stakes of £10 or more. There are a few more things perhaps it's worth saying specifically on that, and it's also worth commenting that some powers have already been transferred to the Assembly generally under the Wales Act, and, of course, there are many more that will now be transferred, as of 1 April. But specifically with regard to the fixed-odds betting terminals, the Wales Act - what it does is provide Welsh Ministers and the Assembly with limited new powers in relation to fixed-odds gaming machines, equivalent, though, to the powers provided to Scotland via the Scotland Act 2016. Fixed-odds betting machines are a category B2 of gaming machines. They're largely located in bookmakers, but they do allow customers to stake up to £100 every 20 seconds on electronic versions of the machines. The new powers relate to premises that hold a betting premises licence, under the Gambling Act 2005. They will enable the Welsh Ministers, via regulations, and the Assembly, via an Assembly Act, to vary the number of gaming machines of a certain type, authorised under such a licence. This would include reducing the number of authorised machines to zero.
Welsh: Wel, yr hyn y gallaf ei wneud, yn sicr, yw dadansoddi beth y mae'r ddeddfwriaeth yn ei ddweud mewn gwirionedd, gan fod Deddf Cymru yn darparu pwerau newydd cyfyngedig i Weinidogion Cymru a'r Cynulliad mewn perthynas â thrwyddedu peiriannau betio ods sefydlog. Ond wrth gwrs, nid yw'r pwerau hynny ond yn berthnasol i beiriannau hapchwarae, sy'n caniatáu betiau o £10 neu fwy. Mae ychydig o bethau eraill sy'n werth eu dweud yn benodol am hynny, efallai, ac mae'n werth nodi hefyd fod rhai pwerau wedi cael eu trosglwyddo eisoes i'r Cynulliad yn gyffredinol o dan Ddeddf Cymru, ac wrth gwrs, bydd llawer mwy yn cael eu trosglwyddo yn awr o 1 Ebrill ymlaen. Ond o ran peiriannau betio ods sefydlog yn benodol, mae Deddf Cymru - yr hyn y mae'n ei wneud yw darparu pwerau newydd cyfyngedig i Weinidogion Cymru a'r Cynulliad mewn perthynas â pheiriannau hapchwarae ods sefydlog, sy'n cyfateb, fodd bynnag, i'r pwerau a ddarparwyd i'r Alban drwy Ddeddf yr Alban 2016. Mae peiriannau betio ods sefydlog yn beiriannau hapchwarae categori B2. Maent wedi eu lleoli yn bennaf mewn siopau betio, ond maent yn caniatáu i gwsmeriaid fetio hyd at £100 bob 20 eiliad ar fersiynau electronig o'r peiriannau. Mae'r pwerau newydd yn ymwneud â safleoedd â thrwydded safle betio, o dan Ddeddf Gamblo 2005. Byddant yn galluogi Gweinidogion Cymru, drwy reoliadau, a'r Cynulliad, drwy Ddeddf Cynulliad, i amrywio nifer y peiriannau hapchwarae o fath arbennig a ganiateir o dan drwydded o'r fath. Byddai hyn yn cynnwys lleihau nifer y peiriannau a ganiateir i sero.
English: I have made representations to the Supreme Court about improving the diversity of the judiciary. I welcome very much the recent appointments of Lady Hale as president of the Supreme Court, the first ever female Supreme Court president, and Lady Black to the Supreme Court, and, as I've previously indicated, I also welcome the appointment of Lord Lloyd-Jones as the first Welsh Supreme Court judge.
Welsh: Rwyf wedi cyflwyno sylwadau i'r Goruchaf Lys ynglŷn â gwella amrywiaeth y farnwriaeth. Rwy'n croesawu penodiad diweddar yr Arglwyddes Hale yn llywydd y Goruchaf Lys, llywydd benywaidd cyntaf y Goruchaf Lys, a phenodiad yr Arglwyddes Black i'r Goruchaf Lys, ac fel y dywedais eisoes, rwy'n croesawu penodiad yr Arglwydd Lloyd-Jones yn farnwr Cymreig cyntaf y Goruchaf Lys.
English: Llywydd, the Counsel General has anticipated my question - absolutely fantastic. What steps, though, can the Welsh Government take to further enhance gender and ethnic diversity, both in the Supreme Court and in the in the sphere of legal jurisdiction as a whole?
Welsh: Llywydd, mae'r Cwnsler Cyffredinol wedi achub y blaen ar fy nghwestiwn - hollol ffantastig. Pa gamau, fodd bynnag, y gall Llywodraeth Cymru eu cymryd i wella amrywiaeth ryweddol ac ethnig ymhellach, yn y Goruchaf Lys ac ym maes awdurdodaeth gyfreithiol yn gyffredinol?
English: Well, the first thing is the Supreme Court itself has, since 2015, recognised very much the issue of diversity. And the current President of the Supreme Court, Lady Hale, has also said on a number of occasions that the courts have to be representative of society in general, and that they were not, and that it was important that that increasing diversity took place, in terms of gender, and in terms of race, and in terms of the background of those in the judiciary, and, really, from the lower levels of the judiciary to the most senior levels at the Supreme Court itself. These are representations that Welsh Government itself has made, in terms of any consultations and meetings with the Judicial Appointments Commission. There are a further three appointments to the Supreme Court to take place next year, as a number of lord justices retire, and we would hope that there will be further increase in diversity in all those areas to the Supreme Court. But let us not also forget that that's a diversity that has to occur at the lower echelons of the judiciary, at all levels. So, that is something on which we've made those representations. It's something that we very much support, and I'm pleased to say that it is something that is happening. It is beginning to happen. I think a decade ago we might have thought some of these measures and steps would have been inconceivable. So, there is a significant change under way at this moment in time and we are supporting that.
Welsh: Wel, y peth cyntaf yw bod y Goruchaf Lys ei hun, ers 2015, wedi llwyr gydnabod mater amrywiaeth. Ac mae Llywydd presennol y Goruchaf Lys, yr Arglwyddes Hale, wedi dweud ar sawl achlysur fod yn rhaid i'r llysoedd gynrychioli cymdeithas yn gyffredinol, ac nad oeddent yn gwneud hynny, a'i bod yn bwysig sicrhau mwy o amrywiaeth, o ran rhywedd ac o ran hil, ac o ran cefndiroedd y rhai yn y farnwriaeth, ac mewn gwirionedd, o lefelau isaf y farnwriaeth i lefelau uchaf y Goruchaf Lys. Mae'r rhain yn sylwadau a wnaed gan Lywodraeth Cymru ei hun, o ran ymgynghoriadau a chyfarfodydd gyda'r Comisiwn Penodiadau Barnwrol. Bydd y Goruchaf Lys yn penodi tri unigolyn arall y flwyddyn nesaf, wrth i nifer o arglwydd ustusiaid ymddeol, a buasem yn gobeithio y bydd rhagor o gynnydd o ran amrywiaeth yn yr holl feysydd hynny i'r Goruchaf Lys. Ond gadewch i ni beidio ag anghofio ychwaith fod yn rhaid sicrhau'r amrywiaeth honno ar lefelau isaf y farnwriaeth, ar bob lefel. Felly, mae hynny'n rhywbeth y gwnaethom y sylwadau hynny yn ei gylch. Mae'n rhywbeth a gefnogwn yn fawr, ac rwy'n falch o ddweud ei fod yn rhywbeth sy'n digwydd. Mae'n dechrau digwydd. Ddegawd yn ôl, rwy'n credu y byddem wedi meddwl y byddai rhai o'r mesurau a'r camau hyn y tu hwnt i amgyffred. Felly, mae newid sylweddol ar y gweill ar hyn o bryd ac rydym yn cefnogi hynny.
English: Well, this question engages the law officers' convention, as the Member will know. Nevertheless, I can say that the Welsh Government has considerable concerns with the Bill, particularly in terms of the approach it takes towards devolution. I can assure Members that the Welsh Government is working tirelessly to ensure that Wales's position is protected.
Welsh: Wel, mae'r cwestiwn hwn yn amodol ar gonfensiwn swyddogion y gyfraith, fel y gŵyr yr Aelod. Er hynny, gallaf ddweud bod gan Lywodraeth Cymru bryderon sylweddol ynglŷn â'r Bil, yn enwedig o ran ei ymagwedd at ddatganoli. Gallaf roi sicrwydd i'r Aelodau fod Llywodraeth Cymru'n gweithio'n ddiflino i sicrhau bod sefyllfa Cymru'n cael ei diogelu.
English: I thank the Counsel General for his reply. Can I ask him whether he's seen the paper published by Plaid Cymru this week on the EU withdrawal Bill, 'The EU Withdrawal Bill - A Legal Perspective: the constitutional implications for Wales', authored by Fflur Jones? I'd be very happy to e-mail him a copy. There are several arguments set out by Fflur Jones in this paper, two of them I'd just like to mention here. One states that The Bill as drafted adopts a binary approach to the devolution settlement, which does not reflect the "glue" that has been EU law on that settlement, nor the shared competences that exist between the UK Government and the National Assembly for Wales'. And she goes on also to argue that The Bill requires significant amendment to ensure it does not erode the current devolution settlement in Wales, which is reflective of the wishes of the people of Wales as expressed in two referendums' - sic - on devolution.' I think you'd have sympathy with those arguments, Counsel General, as would the Welsh Government. So, can you say a little more than your original reply on how the Welsh Government can advance these strong legal and constitutional arguments, and seek the amendments now that the Bill goes through a committee of the whole House next week, I understand?
Welsh: Diolch yn fawr i'r Cwnsler Cyffredinol am ei ateb. A gaf i ofyn iddo a yw wedi gweld y papur a gyhoeddwyd gan Blaid Cymru yr wythnos hon ar Fil ymadael yr UE, 'Mesur Ymadael yr UE - Yr Ongl Gyfreithiol: Y goblygiadau cyfansoddiadol i Gymru', a ysgrifennwyd gan Fflur Jones? Rwy'n hapus i e-bostio copi ato. Mae Fflur Jones yn nodi nifer o ddadleuon yn y papur, a hoffwn sôn am ddwy ohonynt. Dywed un fod 'Mae'r Mesur fel y'i drafftiwyd yn cymryd agwedd ddeuaidd at y setliad datganoli, nad yw'n adlewyrchu "glud" cyfraith yr UE ar y setliad hwnnw, na'r cymwyseddau a rennir sy'n bodoli rhwng Llywodraeth y DG a Chynulliad Cenedlaethol Cymru.' Mae'n mynd yn ei blaen i ddadlau hefyd fod 'angen newid sylweddol i'r Mesur er mwyn sicrhau nad yw'n erydu'r setliad datganoli presennol yng Nghymru, sy'n adlewyrchu dymuniadau pobl Cymru fel y'i mynegwyd yn y ddau refferendwm' - sic - 'ar ddatganoli.' Credaf y byddech yn cydymdeimlo gyda'r dadleuon hynny, Cwnsler Cyffredinol, fel y byddai Llywodraeth Cymru. Felly, a allwch ddweud ychydig yn fwy na'ch ateb gwreiddiol ynglŷn â sut y gall Llywodraeth Cymru fwrw ymlaen â'r dadleuon cyfreithiol a chyfansoddiadol cryf hyn, a cheisio gwelliannau yn awr, gan fod y Bil yn mynd drwy bwyllgor y Tŷ cyfan yr wythnos nesaf, yn ôl yr hyn a ddeallaf?
English: Counsel General, which specific demands are you making of UK Government, and how much success have you had so far?
Welsh: Cwnsler Cyffredinol, pa alwadau penodol sydd gennych i Lywodraeth y DU, a faint o lwyddiant a gawsoch hyd yma?
English: The demands of the Welsh Government are those that are set out in the amendments, which would actually resolve the flaws in the legislation itself. The First Minister made a very clear statement about them, and those amendments are available to be seen. They are essentially demands that just require the consent of the Welsh and Scottish Governments in those areas where there is a taking over of powers that are devolved responsibilities.
Welsh: Galwadau Llywodraeth Cymru yw'r rhai sydd wedi eu nodi yn y gwelliannau, a fuasai'n datrys y diffygion yn y ddeddfwriaeth ei hun mewn gwirionedd. Gwnaeth y Prif Weinidog ddatganiad clir iawn amdanynt, ac mae'r gwelliannau hynny ar gael i'w gweld. Yn eu hanfod, nid yw'r galwadau ond yn gofyn am gydsyniad Llywodraeth Cymru a Llywodraeth yr Alban yn y meysydd hynny lle y cipir pwerau sy'n gyfrifoldebau datganoledig.
English: The First Minister announced on 18 September that he was setting up a commission on justice in Wales to review the justice system and policing and to consider how the system can achieve better outcomes for Wales.
Welsh: Cyhoeddodd y Prif Weinidog ar 18 Medi ei fod yn sefydlu comisiwn ar gyfiawnder yng Nghymru i adolygu'r system gyfiawnder a phlismona ac i ystyried sut y gall y system sicrhau canlyniadau gwell i Gymru.
English: I thank the Counsel General for that answer. I know it's the ambition of the Welsh Government to have a separate justice system in Wales. Wales has been incorporated into a fused jurisdiction for 600 years, and its history is very different, therefore, from Scotland and Ireland, including Northern Ireland. And, whilst there may come a time when there are significant divergences between the law as it applies in Wales and in England, we're a very long way from that as yet, and therefore it would be important, if we're going to keep the costs of the law in proportion, to proceed slowly in this respect. And in particular insofar as the regulation of the legal profession is concerned, does the Counsel General agree with me that it is certainly premature to think of splitting off the regulation of solicitors or members of the Bar - and I declare an interest as a member of the Bar myself, in this respect - from the one that currently exists in the jurisdiction of England and Wales?
Welsh: Diolch yn fawr i'r Cwnsler Cyffredinol am yr ateb hwnnw. Gwn mai uchelgais Llywodraeth Cymru yw cael system gyfiawnder ar wahân yng Nghymru. Mae Cymru wedi cael ei hymgorffori mewn awdurdodaeth ymdoddedig ers 600 mlynedd, ac mae ei hanes yn wahanol iawn, felly, i hanes yr Alban ac Iwerddon, gan gynnwys Gogledd Iwerddon. Ac er ei bod yn bosibl y bydd adeg pan fydd yna wahaniaethau sylweddol rhwng y gyfraith fel y caiff ei chymhwyso yng Nghymru ac yn Lloegr, rydym yn bell iawn o hynny ar hyn o bryd, ac felly byddai'n bwysig camu ymlaen yn araf yn hyn o beth os ydym am gadw costau'r gyfraith yn gymesur. Ac yn benodol o ran rheoleiddio'r proffesiwn cyfreithiol, a yw'r Cwnsler Cyffredinol yn cytuno â mi ei bod yn sicr yn rhy gynnar i feddwl am hollti'r broses o reoleiddio cyfreithwyr neu aelodau o'r Bar - ac rwy'n datgan buddiant fel aelod o'r Bar fy hun, yn hyn o beth - oddi wrth yr un sy'n bodoli ar hyn o bryd yn awdurdodaeth Cymru a Lloegr?
English: I wonder whether the Counsel General would accept this contention that regarding the devolution of justice and distinct legal jurisdiction as an entirely discrete competence is actually a false distinction, and that it is better seen as part of a continuum where this place makes laws, and, in order for them to be properly implemented and enforced, it's a question of a continuum between the passing of the law and the enforcement of the law. So, the absence of devolution of justice and a distinct legal jurisdiction in fact operates as a constraint on the devolution of other powers. Would he accept that contention?
Welsh: Tybed a fuasai'r Cwnsler Cyffredinol yn derbyn yr honiad hwn fod ystyried datganoli cyfiawnder ac awdurdodaeth gyfreithiol neilltuol fel cymhwysedd cwbl ar wahân yn wahaniaeth ffug mewn gwirionedd, a'i bod yn well ei ystyried fel rhan o gontinwwm lle y mae'r lle hwn yn deddfu, ac er mwyn iddynt gael eu gweithredu a'u gorfodi'n briodol, mae'n fater o gontinwwm rhwng pasio'r gyfraith a gorfodi'r gyfraith. Felly, mae'r diffyg datganoli cyfiawnder ac awdurdodaeth gyfreithiol neilltuol mewn gwirionedd yn gweithredu fel cyfyngiad ar ddatganoli pwerau eraill. A fuasai'n derbyn yr honiad hwnnw?
English: I do, and I think the point you make is an extremely important one because it goes to the root of the misunderstanding of the issues of jurisdiction and the divergence between Welsh law and English law. It is not a question of saying who should have the jurisdiction - should it be the UK Parliament, should it be the Welsh Assembly, or whatever; it's a recognition of what the law actually is and how it interlinks with policy. So, the issues to do with policing, to do with youth justice, to do with prison and probation are not because they are a matter of saying, 'Wouldn't it nice to actually have these?', but because the Assembly has responsibility for that policy, you cannot avoid the consequence of how that interreacts with the justice system itself. It is to actually have an integral relationship between them so that justice policy is then reflected in the justice system itself. I think that is an argument that needs to be explored, and that is why I'm extremely pleased that the former Lord Chief Justice, Lord Thomas of Cwmgiedd, has accepted the chairmanship of the justice commission that the First Minister is setting up, which I hope will have a broad remit to examine all those areas, not just in terms of jurisdiction but the interrelationship between policy and the law, the interrelationship between what we do and how that impacts on the justice system itself.
Welsh: Ydw, ac rwy'n credu bod y pwynt yr ydych yn ei wneud yn hynod o bwysig am ei fod yn mynd at wraidd y gamddealltwriaeth ynglŷn â'r materion awdurdodaeth a'r gwahaniaeth rhwng cyfraith Cymru a chyfraith Lloegr. Nid yw'n ymwneud â dweud pwy ddylai gael yr awdurdodaeth - ai Senedd y DU, ai Cynulliad Cymru, neu beth bynnag; mae'n ymwneud â chydnabod beth yw'r gyfraith mewn gwirionedd a sut y mae'n cydgysylltu â pholisi. Felly, nid yw'r materion sy'n ymwneud â phlismona, cyfiawnder ieuenctid, a'r gwasanaeth prawf a charchardai yn codi am eu bod yn fater o ddweud, 'Oni fuasai'n braf cael y rhain mewn gwirionedd?', ond oherwydd bod y Cynulliad yn gyfrifol am y polisi hwnnw, ni allwch osgoi canlyniad y modd y mae hynny'n ymadweithio â'r system gyfiawnder ei hun. Mewn gwirionedd, mae'n fater o gael perthynas annatod rhyngddynt fel bod polisi cyfiawnder wedyn yn cael ei adlewyrchu yn y system gyfiawnder ei hun. Credaf fod honno'n ddadl sydd angen ei harchwilio, a dyna pam rwy'n hynod o falch fod y cyn Arglwydd Brif Ustus, yr Arglwydd Thomas o Gwmgiedd, wedi derbyn cadeiryddiaeth y comisiwn cyfiawnder y mae'r Prif Weinidog yn ei sefydlu, ac rwy'n gobeithio y bydd ganddo gylch gwaith eang i archwilio'r holl feysydd hynny, nid yn unig o ran awdurdodaeth ond y gydberthynas rhwng polisi a'r gyfraith, y gydberthynas rhwng yr hyn a wnawn a'r modd y mae hynny'n effeithio ar y system gyfiawnder ei hun.
English: The next item is the topical questions, but no topical questions were selected.
Welsh: Yr eitem nesaf yw'r cwestiynau amserol, ond ni ddewiswyd unrhyw gwestiynau amserol.
English: That brings us to our next item, namely the 90-second statements.
Welsh: Felly, yr eitem nesaf yw'r datganiadau 90-eiliad.
English: This is Hospice Care Week 2017, celebrating both 50 years since Dame Cicely Saunders established the hospice movement in the UK and the many faces of hospice care, raising awareness of everyone involved, from nurses to volunteers, chefs to chaplains, fundraisers to carers. Hospices across Wales asked people to show their support by wearing yellow today, and Hospice UK launched the 'Hospice care in Wales 2017' report at a reception in the cross-party group at lunchtime in the Assembly today, quantifying the role of hospices in Wales. The majority of end-of-life care in Wales is provided by local hospices, improving the quality of life and well-being of adults and children with a life-limiting or terminal illness, helping them to live as fully as they can the precious time they have left. Collectively, the 15 charitable hospices in Wales provide vital care to 10,500 people every year, alongside support for many of their loved ones. They spend a combined £32.5 million on delivering care, and need to raise £2 million each month to continue doing this. Whilst adult hospices in Wales provide more than 24,000 day beds each year, the majority of their care is delivered in people's homes, with 93 per cent providing hospice at home, outreach and day services and 40 per cent of services provided by children's hospices being outreach services. So, let us ask our hospices how they can help us do more.
Welsh: Yr wythnos hon yw Wythnos Gofal Hosbis 2017, sy'n dathlu 50 mlynedd ers i'r Fonesig Cicely Saunders sefydlu'r mudiad hosbis yn y DU a'r nifer o agweddau ar ofal hosbis, gan godi ymwybyddiaeth pawb sy'n gysylltiedig, o nyrsys i wirfoddolwyr, cogyddion i gaplaniaid, pobl sy'n codi arian i ofalwyr. Roedd hosbisau ledled Cymru yn gofyn i bobl ddangos eu cefnogaeth drwy wisgo melyn heddiw, a lansiodd Hospice UK yr adroddiad 'Hospice care in Wales 2017' mewn derbyniad yn y grŵp trawsbleidiol yn ystod amser cinio yn y Cynulliad heddiw, i fesur y rhan y mae hosbisau'n ei chwarae yng Nghymru. Mae'r rhan fwyaf o ofal diwedd oes yng Nghymru yn cael ei ddarparu gan hosbisau lleol, gan wella ansawdd bywyd a llesiant oedolion a phlant sydd â salwch cyfyngol neu derfynol, a'u helpu i fyw bywydau mor llawn ag y gallant yn yr amser gwerthfawr sydd ganddynt ar ôl. Gyda'i gilydd, mae'r 15 hosbis elusennol yng Nghymru yn darparu gofal hanfodol i 10,500 o bobl bob blwyddyn, ochr yn ochr â chefnogaeth i lawer o'u hanwyliaid. Maent yn gwario cyfanswm o £32.5 miliwn ar ddarparu gofal, ac maent angen codi £2 filiwn bob mis i barhau i wneud hyn. Er bod hosbisau oedolion yng Nghymru yn darparu mwy na 24,000 o welyau dydd bob blwyddyn, mae'r rhan fwyaf o'u gofal yn cael ei ddarparu yng nghartrefi pobl, gyda 93 y cant yn darparu hosbis yn y cartref, gwasanaethau allgymorth a gwasanaethau dydd a 40 y cant o'r gwasanaethau a ddarperir gan hosbisau plant yn wasanaethau allgymorth. Felly, gadewch i ni ofyn i'n hosbisau sut y gallant ein helpu i wneud mwy.